So, da bini wieder. Also, s Mami chan aso en Teilsieg verzeichne was mis uf-s-wc-gah betrifft. Hanere schnell mal es paar Täg zeiget, dassis imfall scho chan.  Bin ja nöd doof. Aber woni gmerkt han, dass d Smarties alle sind und ich kei noii überchume, hani wieder nach Windle verlangt. Stur, wie mis Mami isch, hät sie mir keini welle aalegge. Naja, han denn halt nüme gseit, wenn ich mues Bisi mache und nachem 2. mal nassi Hose, Bode ufputze, noii Hose hole häts denn au s Mami tschägget, dass ich eifach nüme will. Mängisch folget sie eifach nöd.... Jetzt hani wieder Windle a.